برامج لعمل ايموجي وستيكرات بتقنية الثري دي بالطريقة السهلة والتحميل المباشر للاندرويد والايفون
البرامج الي موجودة بالخاصة الخاصة بالنظامين ما تكدر تعرفهن كلهن لأن يومية اذا ما ينزل بالقليل 10 برامج, لذلك متلحك تطلع على كل البرامج الي موجودة وخاصة بتطور التقنية وتطور انظمة التغشيل وتطور لغات برمجة التطبيقات وخاصة برامج الاندرويد لأن حالياً الناس اتجهت للتطبيقات أكثر من غير اشياء لذلك تعال ويانة نشوف شنو البرامج مال اليوم.
برامج تصميم الستيكرات مرات مهمة خاصة اذا تريد ايموجي خاص بيك انت تسوي من الصفر كشكل وترتيب والوان وإذا تريد تخلي فد صورة من يمك هذا الشي بعد يمك انت شون تريد تصمم وشون يصير الشكل عندك, كل هاي الاشياء انت تختارهن وما على البرامج الا تسوي الي انت تريدة منها, البرامج هاي تصمم الك تصميمات ثري دي يعني من الممكن انه تبين الايموجي يمك بالصورة بس هو ما موجود بتقنية الثري دي كلشي سهل وكلشي تريدة يصيرلك, طبعاً تكدر تتحكم اذا تريد تسوي لون الشعر او طول الشعر او تريد تسوي الوجه والوانة وطبعاً حاطين أكثر من اختيار كدامك لملامح الوجه الي تريدها وعندك الاذن والخشم والعين والوان العين وكمية اللحية للولد او الشوارب والجسم وفصال الجسم وكل هاي وعندك وراها الهدوم الي تريد تلبسها لهذا الايموجي او مثلاً تريد تسوي ايموجي بس رأس بدون جسم او تسوي ايموجي كامل.
تكدر تسوي ايموجي بأشكال ثابتة وجاهزة بس تأخذ صورة الك او تاخذ صورة لأي شخص تريدة وتخلي داخل الايموجي بشكل مباشر بدون اي تصميم واي ترتيب وبالتالي راح تسهل العملية.
هذا الشي يفيد انه تسوي شي ما موجود عن الآخرين مثلاً تسوي ايموجي خخاص للناس الي تحبهم او تسوي ايموجي خاص بأصدقائك, بالمناسبة شركة أبل بالتحديث الجديد للواتس اب حسب استخدامي ما اعرف اذا الاندرويد اي او لا بس خلوك تسوي ايموجي بالشكل الي يعجبك بس ما يتوفر بي هواي خصائص.
هسة راح نستعرض 5 برامج طبعاً مختارة بعناية من قبل فريق الموبايل العراقي.
1- برنامج Boo – 3D Avatar & AR Chat بو لصناعة الايموجي
|الاندرويد||الايفون|
|Google Play||AppStore|
2-برنامج Avatar Maker: Dogs لصناعة ايموجي الكلاب
|الاندرويد||الايفون|
|Google Play||AppStore|